《同张别驾梁进士管山人乾上人过晓上人方丈》
明代·黎民表

年少即披缁，脩持似律师。不邀支遁鹤，惟拟惠休诗。

逸客名山至，微官散地宜。草书留素几，琴曲动朱丝。

夕鸟窥檐下，寒星入户垂。津梁犹未涉，酬对莫言疲。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。